CELEX: 31985R3642
Language: el
Date: 1985-12-19 00:00:00
Title: Κανονισμός (ΕΟΚ) αριθ. 3642/85 του Συμβουλίου της 19ης Δεκεμβρίου 1985 για την τροποποίηση του κανονισμού (ΕΟΚ) αριθ. 1035/72 περί κοινής οργανώσεως αγορών στον τομέα των οπωροκηπευτικών

Avis juridique important

|

31985R3642

Κανονισμός (ΕΟΚ) αριθ. 3642/85 του Συμβουλίου της 19ης Δεκεμβρίου 1985 για την τροποποίηση του κανονισμού (ΕΟΚ) αριθ. 1035/72 περί κοινής οργανώσεως αγορών στον τομέα των οπωροκηπευτικών  

Επίσημη Εφημερίδα αριθ. L 348 της 24/12/1985 σ. 0001 - 0001 Ισπανική ειδική έκδοση: Κεφάλαιο 03 τόμος 39 σ. 0184  Πορτογαλική ειδική έκδοση : Κεφάλαιο 03 τόμος 39 σ. 0184 

***** ΚΑΝΟΝΙΣΜΟΣ (ΕΟΚ) αριθ. 3642/85 ΤΟΥ ΣΥΜΒΟΥΛΙΟΥ  της 19ης Δεκεμβρίου 1985  για την τροποποίηση του κανονισμού (ΕΟΚ) αριθ. 1035/72 περί κοινής οργανώσεως αγορών στον τομέα των οπωροκηπευτικών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το άρθρο 14 του κανονισμού (ΕΟΚ) αριθ. 1035/72 (3), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (4), προβλέπει για τα κράτη μέλη τη δυνατότητα να χορηγούν στις αναγνωρισμένες οργανώσεις παραγωγών ενισχύσεις, για να ενθαρρύνουν την ίδρυσή τους και να διευκολύνουν τη διοικητική τους λειτουργία·  ότι το άρθρο 36 παράγραφος 2 του κανονισμού (ΕΟΚ) αριθ. 1035/72 ορίζει την κοινοτική συνεισφορά στις ενισχύσεις που χορηγούνται από τα κράτη μέλη σύμφωνα με το άρθρο 14· ότι, λόγω τεχνικού σφάλματος, δεν τροποποιήθηκε η αναφορά στο άρθρο 14 παράγραφος 1α του εν λόγω κανονισμού και δεν αναφέρεται ρητώς η παράγραφος 3 του εν λόγω άρθρου· ότι, συνεπώς, για να εξασφαλισθεί η κοινοτική συνεισφορά στη χρηματοδότηση των ενισχύσεων αυτών, πρέπει να τροποποιηθεί αναδρομικά το άρθρο 36 παράγραφος 2,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 36 του κανονισμού (ΕΟΚ) αριθ. 1035/72, η παράγραφος 2 αντικαθίσταται από το ακόλουθο κείμενο:  «2. Το 50 % του ποσού των ενισχύσεων, που χορηγούνται από τα κράτη μέλη σύμφωνα με το άρθρο 14 παράγραφοι 1, 2 και 3, επιστρέφονται από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Προσανατολισμού.  Το Συμβούλιο, μετά από πρόταση της Επιτροπής, κατά τη διαδικασία ψηφοφορίας που προβλέπεται στο άρθρο 43 παράγραφος 2 της συνθήκης ΕΟΚ, ορίζει τον τρόπο εφαρμογής της παρούσας παραγράφου.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1985.  Για το Συμβούλιο  Ο Πρόεδρος  J. FISCHBACH  (1) ΕΕ αριθ. C 286 της 9. 11. 1985, σ. 5.  (2) Γνώμη που διατυπώθηκε στις 12 Δεκεμβρίου 1985 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. L 118 της 20. 5. 1972, σ. 1.  (4) ΕΕ αριθ. L 130 της 16. 5. 1984, σ. 1.